Д О К Л А Д

 за дейността на НЧ „Поука-1919” с.Доброплодно през 2022 г.

 НЧ „Поука-1919” съществува повече от едно столетие.За поставяне началото на читалището на 08.12.1919 г. принос са имали Аврам Добрев,Продан Желязков и Михаил Иванов.Посочените интелектуалци – читалищни дейци са работили за читалището в село Доброплодно 3-4 години.След като са излезли от селото запаленото културно огнище угаснало.

 От 1923 г. до 1927 г. читалището спряло своята дейност на пълно.През 1927 г. активни учители от местното училище се намесили в читалищният живот.Така НЧ „Поука” (тогава казващо се така) възстановило своята дейност и започнало, да функционира на ново.Най-активна дейност читалището имало,когато директор на училището в селото е бил Борис Янев.Той има принос за възстановяване на читалищната театрална трупа, която изнасяла на различни сцени самодейни,амаьорски постановки.Читалището е имало и певчески групи.За историята има голям обем информация,но този Доклад е за дейността на НЧ „Поука-1919” през 2022 г.

 През 2022 г. в читалището е работено не малко.Казвам, че не е малко като обем, имайки пред вид броят на хората в селото. Жени от селото ни допринесоха за съхранение на българското, като изпълняваха български народни песни и импровизираха автентични български обичаи.Това бе от българският фолклор.Талантливите ,ентусиазирани жени подготвяха и изпълняваха, и стари градски песни.За всичко това полагаха труд и отделяха от своето време.С подготените от тях изпълнения съставите взеха участия в разлини фестивали. За изпълненията си получиха много на брой награди.

 През 2022 г. Женската самодейна фолклорна група и Групата за обичаи взеха участие в следните фестивали:

* Национален Фолклорен Фестивал „Фолклорен извор - 2023” с.Царевец,обл.Велико Търново;

 - 2 -

* Международен Фолклорен фестивал „От Дунава до Балкана „гр.Борово,обл.Русе;
* Осми Национален фолклорен фестивал „С хоро и песен във Водица всяка есен – 2022 с.Водица,обл.Търговище.

 Наградите от горе посочените фолклорни фестивали са:

 От Национален Фолклорен Фестивл „Фолклорен извор – 2022” :

 Статуетка за добро представяне през годините на естрадата на „Фолклорен извор”;

 Златен медал – Първо място за представяне на обичай от Групата за обичаи;

 Сребърен медал – Второ място за изпълнение на народни песни от Самодейната фолклорна певческа група;

 Бронзов медал – Трето място за изпълнението на Дуета за народни песни Иглика Христова и Стоянка Калоянова.

 От Международен Фолклорен Фестивал „От Дунава до Балкана-2022” гр.Борово,обл.Русе :

 Бронзов медал – Трето място за изпълнение на народни песни от Женска самодейна група за изпълнение на фолклорни песни;

 Бронзов медал – Трето място за изпълнението на Групата за обичаи;

 Бронзов медал – Трето място за изпълнението на Иглика Христова.

 От Осми Национален Фолклорен фестивал „С хоро и песен във Водица всяка есен-2022” с.Водица,обл.Търговище:

 Сребърен медал – Второ място за импровизация на автентичен обичай от Групата за обичаи към НЧ „Поука-1919”.

 - 3 -

 През 2022 г. „Групата за патриотични песни при НЧ „Поука-1919” взе участие във Фестивал на българската патриотична песен „За теб България” с.Сушица,обл.Велико Търново.

 За изпълнението на патриотични песни в горе посочения фестивал бяха получени 2 медала:Групата - Сребърен медал, Дуетът Стоянка Калоянова и Иглика Христова – Бронзов медал.

 През 2022 г. НЧ „Поука-1919” взе участие и в Online – конкурси. Online -участията ни са 14 броя.

 1.On line участие във фото конкурс „Моите забавни зимни приключения”,

организиран от НЧ „Пробуда-1928” с.Кралево,общ.Търговище.Участията ни в него бяха 2 бр. – Диляра Ахмедова и Нелин Юсуфова;Получихме 2 бр. Грамоти.

 2.Оn line конкурс „Смейте се!Творете!Смейте се!” организиран от

 НЧ „П.К.Яворов - 1920” гр.София .Василка Димитрова получи Грамота за участие.

 3. 17-ти Национален поетичен конкурс „Знай своят род и език”, организиран от НЧ „Христо Смирненски-1889” - Василка Димитрова получи Грамота за успешно участие.

 4.Конкурс „Танцуваща пролет”, организиран от НЧ „Напредък-1869” гр.Шумен и Танцова формация „Фамилия Европа”.Василка Димитрова получи Почетен знак и Грамота за отлично представяне.Янка Христова получи Грамота за отлично представяне с гоблена си „Танцуващите”.

 5.По повод 1-ви април –„ Ден на хумора” Василка Димитрова взе участие със свое стихотворение в конкурс „Седмица на хумора”, организиран от

НЧ „П.К.Яворов” гр. София.Бе получена Грамота.

 - 4 -

 6.Оn line участие в конкурс за снимка на на автентична народна носия „От раклата на баба”, организиран от НЧ „Развитие – 1926” с.Стража, общ.Търговище.НЧ „Поука-1919” получи Грамота.

 7.Оn line конкурс за ръчно изработен козунак „Възкресение Христово” организиран от НЧ „Христо Ботев – 2021” с.Попина, обл.Силистра.Янка Христова - участничка от нашият клуб „Сладка фантазия” към НЧ „Поука-1919” получи Грамота за участие.

 8.Национален Оn line конкурс на тема „Великденски традиционни козунаци - 2022” с.Преславци, общ.Тутракан, организиран от НЧ „Светлина-1941”.За участието ни получихме Грамота.

 9.Първи Национален литературен online конкурс „Истинските неща”, организиран от Издателство „Многоточие”.Василка Димитрова се класира, стихотворението й да бъде издадено в книгата на конкурса.

 10.На 13.08. изработената от щипки лодка от клуб „Сръчни ръце” участва в Националният конкурс за най-оригинален сувенир „Булгарика”.

 11.На 31.08.2022 г. НЧ „Поука-1919” взе участие в Online конкурс „Танцуваща пролет”.Участията бяха 2 броя.Гобленарката от клуб „Вълшебна игла” Янка Христова се представи с гобленът „Танцуващи музиканти”, а Василка Димитрова участва със стихотворението си „Танц с дъх на пролет”.За участията си те получиха Почетни знаци и Удостоверения за отлично представяне.

 12.На 11.10. клуб „Сръчни ръце” взе Online участие в Национална изложба „Занаятчии и творци”.

 13.На 20.10. Василка Димитрова взе Online участие в Седемнадесети национален поетичен конкурс „Знай своя род и език!”, организиран от

НЧ „Христо Смирненски-1889” гр.Златица, обл.София, за което получи Грамота за успешно участие.

 - 5 -

 14.Василка Димитрова от клуб „Сладка фантазия” взе участие в Online конкурс „Моята трапеза на Бъдни вечер” организиран от НЧ „Възраждане

 с.Искрец, обл.София.За участието получи Грамота.

 През 2022 г. НЧ „Поука-1919” бе и организатор на културни мероприятия.

 Първото мероприятие бе на 06.01..По повод рождената дата на великият български революционер и поет Христо Ботев в библиотеката ученици четоха стихотворения на Геният на българската литература.

 На 21.01. – „Бабин ден” жени от селото празнуваха и се веселиха.Чита- лищният секретар Василка Димитрова изготви томбола.

 На 14.02. – „Трифон Зарезан” традиционно бяха зарязани лозята.Геори Атанасов получи награда за „Най-добър лозар”.Кметът Г-н Мариян Неделчев връчи наградата.

 На 19.02. по повод Обесването на Апостолът на Свободата - Васил Левски в библиотеката ученици с ръководител Г-жа Мария Христова четоха и рецитираха стихотворения посветени на Васил Левски.

 На 25.02 . в библиотеката бе отворена традиционната „Работилница на Баба Марта”.Деца изработваха мартеници.

 На 01.03. Г-жа Стоянка Калоянова влезе в ролята на Баба Марта и закичи живущите в с.Доброплодно с мартеници.

 На 04.04. по повод „Седмицата на детската книжка” деца от клуб „Приятели на книжката” четоха любими приказки.Гледоха анимационни варианти на пиказки.

 На 21.04. в библиотеката бе отворена „Работилница за боядисване на великденски яйца”.Ученици с ръводител Г-жа Мария Христова боядисваха яйца.

 На „Лазаровден” традиционно лазарки пяха песни по домовете в селото.

 - 6 -

 На „Гергьовден” в центъра на селото бе организирано хоро за здраве.Традиционно бяха „разигравани” малки дечица.

 На 24-ти май – „Ден на славянската писменост” в библиотеката бе организиран рецитал.Ученици с р-л Г-жа Мария Христова рецитираха и четоха стихове посветени на Св.Св.Кирил и Методий – създатели на славянската азбука.

 На 16.06. ученици вече във ваканция изготвиха оригами и моливници от щипки.От творенията на участниците от Клуб „Сръчни ръце” бе изготвена изложба.

 На 17.06. участниците от „Отбора на знаещите” показаха знания в игра с въпроси от света на литературата.

 На 20.06. Деца играха игра от миналото – „Пътни знаци”.

 На 22.06. деца на възраст от 8 г. до 12 г. играха „Не се сърди, човече!”.

 На 23.06. децата от клуб „Сръчни ръце” изготвяха оригами.От произведенията на децата бе изготвена изложба.

 На 24.06.- „Еньов ден” в ранни зори бяха набрани билки и бе изплетен голям венец, през който преминаваха хората, за здраве.

 На 18.07. по повод рождената дата на Васил Левски бе изнесен рецитал в библиотеката.

 На 10.08. талантливи деца рисуваха на асфалт.

 На 19.08. самодеите на НЧ „Поука-1919” имаха среща със самодейци от с.Добротич.С песни и веселие срещата премина неусетно.

 На 24.08. бе проведен крос на малчогани от селото.Две групи момчета обиколиха по определен маршрут улици в село Доброплодно.

 - 7 -

 На 29.08. Иванка Колева Димитрова направи дарение за Музейната сбирка.Тя дари за Музейната сбирка 3 бр. експонати – месал и ръчно тъкани на стан платна.

 На 29.08. Отборът на знаещите показа знания във викторина, на въпроси свързани с прочетеното от тях през ваканцията.

 На 30.08. деца се включиха в разговор на тема „През ваканцията прочетох ……..”.

 На 31.08. Иглика Димитрова дари за Музейната сбирка автентично, изтъкано платно.

 На 06.09. в Деня на „Съединението на България” Групата за патриотични песни изнесе кратка патриотична програма.

 На 22.09. по повод „Ден на обявяване на Независимостта на България” Групата за патриотични песни изнесе кратка програма пре малък брой публика.

 На 06.10. самодейците закриха летният сезон за участия във фестивали с изпълнение на песни.

 На 20.10. Василка Димитрова взе участие в Национален поетичен конкурс „Знай своят род и език!”, организиран от НЧ „Христо Смирненски-1889” гр.Златица.За участието получи Грамота и книга.

 На 01.11. по повод „Ден на народните будители” в библиотеката ученици четоха и рецитираха стихове – творби на българските народни будители.

 На 12.11. НЧ „Поука -1919” изпрати подаръци в с.Чобалакчия,Р Молдова.Подаръците бяха изработени от жените от клуба за плетиво при

НЧ „Поука-1919”.

 - 8 -

 На 25.11. участници от клуб „Сръчни ръце” изготвиха украса за елхата в центъра на с.Доброплодно.

 На 30.11. – „Андреев ден” бе пресъздаден обичая, като се свариха варива и се хвърлиха на покриви на къщи, за здраве и берекет.

 На 20.12. самодейките от НЧ „Поука-1919” пяха,играха и се веселиха по повод предстоящата „Коледа”.

 Това бе дейността на НЧ „Поука-1919 ” през 2022 г.

 Изготвил : \_\_\_\_\_\_\_\_ - Василка Димитрова

 чит.с-р при НЧ „Поука-1919”

 с.Доброплодно